Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi vetureita ja junia rautateillä yhteisössä ajavien veturinkuljettajien hyväksymisestä Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2007/0080 lopull. - COD 2004/0048 */





[pic] | EUROOPAN YHTEISÖJEN KOMISSIO | Bryssel, 22.2.2007 KOM(2007)80 lopullinen 2004/0048 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI vetureita ja junia rautateillä yhteisössä ajavien veturinkuljettajien hyväksymisestä KOMISSION EHDOTUSTA MUUTTAVAEY:n perustamissopimuksen 250 artiklan 2 kohdan nojalla 2004/0048 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI vetureita ja junia rautateillä yhteisössä ajavien veturinkuljettajien hyväksymisestä (ETA:n kannalta merkityksellinen teksti) 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa Euroopan parlamentin ehdottamista 33 tarkistuksesta. 2. TAUSTA Ehdotus toimitettiin Euroopan parlamentille ja neuvostolle (KOM(2004)0142 – C6-0002/2004 – 2004/0048(COD) | 4. maaliskuuta 2004 | Alueiden komitea antoi lausuntonsa | 17. marraskuuta 2004 | Euroopan talous- ja sosiaalikomitea antoi lausuntonsa | 9. helmikuuta 2005 | Euroopan parlamentti antoi lausuntonsa ensimmäisessä käsittelyssä | 28. syyskuuta 2005 | Yhteinen kanta vahvistettiin määräenemmistöllä | 24. heinäkuuta 2006 | Euroopan parlamentti hyväksyi toisessa käsittelyssä lainsäädäntöpäätöslauselman, joka sisältää 33 tarkistusta yhteiseen kantaan | 18. tammikuuta 2007 | 3. EHDOTUKSEN TAVOITE Komissio antoi 3. maaliskuuta 2004 ehdotuksen toimenpidekokonaisuudesta (ns. kolmas rautatiepaketti), jonka käsittely alkoi neuvostossa huhtikuussa 2004 ja Euroopan parlamentissa lokakuussa 2004. Pakettiin sisältyy neljä lainsäädäntöehdotusta, joista yksi koskee direktiiviä veturien ja junien kuljettamisesta yhteisön rautatieverkossa vastaavan junahenkilökunnan lupajärjestelmästä. Direktiiviehdotusta laadittaessa oli kuultu toimialan ja työmarkkinaosapuolten edustajia. Ehdotuksessa esitetään mekanismi, jolla voidaan määritellä nykyistä paremmin valtuudet ja vastuut junien kuljettajien ja turvallisuudesta vastaavan junahenkilöstön koulutuksen, arvioinnin ja pätevyyden tunnustamisen alalla. Veturinkuljettajalla on oltava henkilökohtainen lupakirja, josta käy ilmi hänen yleinen pätevyytensä ja joka on voimassa koko yhteisön alueella. Tällaista lupakirjaa täydennetään rautatieyrityksen antamalla todistuksella, joka osoittaa, että lupakirjan haltija on saanut rautatieyrityksen liikennöimiä rataosuuksia ja käyttämää liikkuvaa kalustoa sekä sen toiminta- ja turvallisuusjohtamisjärjestelmää koskevan erityiskoulutuksen. 4. KOMISSION LAUSUNTO EUROOPAN PARLAMENTIN TARKISTUKSISTA 4.1. Komission hyväksymät tarkistukset Komissio voi hyväksyä seuraavat tarkistukset: - 16 tarkistusta sellaisinaan: 2, 3, 5, 6, 7, 8, 9, 12, 20, 21, 22, 24, 25, 28, 29 ja 30 - neljä tarkistusta periaatteessa: 15, 17, 18 ja 19 - viisi tarkistusta osittain: 1, 16, 26, 27 ja 33 4.1.1 Periaatteessa hyväksytyt tarkistukset Tarkistuksessa 15 tarkoitettu muutoksenhakumenettely sisältyy jo yhteisen kannan 15 ja 21 artiklaan. Tarkistuksilla 17 ja 18 pyritään korjaamaan tietty epäjohdonmukaisuus 19 artiklan 1 ja 2 kohdan välillä, mutta tarkistusten sanamuoto ei sekään ole riittävän tarkka. Tarkistuksessa 19 tarkennetaan toimivaltaisen viranomaisen mahdollisuuksia siirtää tehtäviä. Siinä käytetään kuitenkin eri terminologiaa kuin muissa asiaa koskevissa artikloissa, joten se on muotoiltava uudelleen. 4.1.2 Osittain hyväksytyt tarkistukset Tarkistuksessa 1 viitataan työ- ja lepoaikoja koskevaan sopimukseen. Sopimus ei kuitenkaan liity nyt käsiteltävään asiaan eikä siihen siis ole syytä viitata. Tarkistuksessa 16 tarkoitettu työnantajan suorittama valvonta sisältyy jo yhteisen kannan 18 artiklaan. Tarkistus 26 koskee sellaisen junahenkilökunnan todistuksia, joka suorittaa suoraan junan ja sen matkustajien turvallisuuteen liittyviä tehtäviä. Komissio tukee tätä ehdotusta, sillä se palauttaisi direktiivin soveltamisalan komission alkuperäisen ehdotuksen mukaiseksi, eli direktiivi koskisi veturinkuljettajien lisäksi myös muuta junahenkilökuntaa, joka suorittaa turvallisuuteen liittyviä tehtäviä. Tarkistus on kuitenkin muotoiltava uudelleen seuraavista syistä: - 3 kohta ei sovi yhteen 2 kohdan kanssa, sillä 2 kohdassa ei viitata toimivaltaisen viranomaisen toimiin; - 5 kohdassa viitataan 20 ja 21 artiklaan, mutta nämä viittaukset on korvattava viittauksella 22 artiklaan (rekisterit); - jotta direktiivin soveltamisala olisi välittömästi selvä, direktiivin liitteeseen olisi lisättävä kuvaus niistä tässä artiklassa tarkoitetun henkilökunnan tehtävistä, jotka liittyvät turvallisuuteen, ja 6 kohta olisi muutettava vastaavasti. Euroopan rautatieyhteisö CER, joka edustaa suurta joukkoa EU:n rautatieyrityksiä ja rataverkon haltijoita, on laatinut raportin yhteentoimivia palveluja suorittavien työntekijöiden pätevyydestä. Raportti julkaistiin elokuussa 2000, ja sillä pyrittiin tukemaan markkinoiden avaamista. Komissio ehdottaa tämän raportin pohjalta, että direktiivin soveltamisala rajataan junahenkilökuntaan, joka suorittaa seuraavia tehtäviä: - jarrujen toimivuuden tarkastaminen - ovien aukaiseminen ja sulkeminen - osallistuminen junien lähtömenettelyihin - vastaaminen hälytyksiin - osallistuminen vaihtotyöhön - poikkeamien havaitseminen junan ollessa liikkeellä ja toimenpiteiden toteuttaminen niiden johdosta - veturinkuljettajan avustaminen erityistapauksissa. Tarkistuksen 27 mukaan direktiivin liitteitä muutettaessa olisi kuultava systemaattisesti Euroopan rautatievirastoa ja työmarkkinaosapuolia. Viittaus rautatieviraston perustamisasetukseen ei ole kuitenkaan tarpeellinen. On syytä erottaa toisistaan yhteentoimivuuden tekniset eritelmät, jotka rautatievirasto laatii rautateiden yhteentoimivuutta koskevien direktiivien 96/48/EY ja 2001/16/EY mukaisesti, ja toisaalta direktiivin liitteet, joihin sovelletaan joko yhteispäätösmenettelyä tai toimivallan siirron kautta komiteamenettelyä ja joita muutetaan aina komission aloitteesta. Tästä syystä tarkistus olisi muotoiltava uudelleen ja siinä olisi todettava, että määräyksistä, jotka vaikuttavat työoloihin ja työntekijöiden terveyteen ja turvallisuuteen, on kuultava työmarkkinaosapuolia ennen muutosehdotuksen antamista sääntelykomitealle. Tarkistus 33 , joka koskee terveystarkastuksia, voidaan hyväksyä sillä ehdolla, että siinä muutetaan ilmauksia ”työterveyslääkäri” ja ”valtuutettu lääkäri”, jotka eivät ole yhteisen kannan 11 artiklan mukaisia. 4.2. Komission hylkäämät tarkistukset Komissio ei voi hyväksyä seitsemää tarkistusta: 10, 11, 13, 14, 23, 31 ja 32. Tarkistuksessa 10 ehdotetaan toimivaltaisen viranomaisen tehtäviä koskevaa säännöstä, joka löytyy jo 18 artiklasta. Tarkistusta 11 , jossa ehdotetaan ”vastavuoroisen tunnustamisen” soveltamista, ei voida hyväksyä, koska lupakirja myönnetään yhdenmukaistettujen vaatimusten mukaisesti. Yhteisessä kannassa käytetty ilmaus ”lupakirja on voimassa koko yhteisön alueella” on sopivampi. Tarkistuksia 13 ja 14 ei voida hyväksyä, koska toimivaltainen viranomainen ei voi puuttua jokaiseen veturinkuljettajan sairaustapaukseen. Lisäksi vastuu rautateiden turvallisuudesta kuuluu rautatieyritykselle tai rataverkon haltijalle, jos veturinkuljettaja suorittaa palveluja viimeksi mainitun lukuun, ja nimenomaan näiden, eikä ”työantajan”, on toteutettava tarvittavat toimenpiteet, jos riskejä esiintyy. Tarkistuksessa 23 ehdotetaan, että jos veturinkuljettaja eroaa vapaaehtoisesti sen rautatieyrityksen palveluksesta, joka on kouluttanut hänet, kyseisen veturinkuljettajan palkkaava rautatieyritys on velvollinen korvaamaan ensimmäiselle rautatieyritykselle sille aiheutuneet koulutuskustannukset kuljettajan työsuhteen kestoon suhteutettuna. Korvaukset lasketaan yhdenmukaistettujen perusteiden mukaisesti, jotka vahvistetaan rautatieviraston suosituksen perusteella. Vaikka tämä ehdotus näyttääkin periaatteessa suojelevan investointeja, joita työnantaja tekee veturinkuljettajan kouluttamiseen, tätä tarkistusta ei voida hyväksyä useammasta syystä: - Vastaavaa säännöstä ei ole annettu muissa liikennemuodoissa, erityisesti lentoliikenteessä, jossa koulutus on myös erittäin kallista. - Tällainen säännös kuuluu työlainsäädännön piiriin eikä vaikuta sopivalta tässä direktiivissä. - Veturinkuljettaja voi erota työnantajan palveluksesta hyvin erilaisista syistä. Jos veturinkuljettajan eroaminen johtuu työnantajasta, tällainen korvaus ei olisi perusteltu. Komissio voisi sitä vastoin hyväksyä säännöksen, jossa tämä ongelma siirretään kansallisen tai yksityisoikeuden ratkaistavaksi. Tarkistusta 31 ei voida hyväksyä, koska Euroopan parlamentin ehdottama täytäntöönpanoajankohta (31. joulukuuta 2007) ei ole realistinen. Vaikuttaa siltä, että direktiiviehdotuksesta on järjestettävä sovittelumenettely, jolloin lainsäädäntöprosessi saataisiin päätökseen syksyllä 2007. Tämä ei jättäisi jäsenvaltioille riittävästi aikaa panna direktiivi täytäntöön ehdotettuun ajankohtaan mennessä. Tarkistuksessa 32 esitetään, että veturinkuljettajan lisätodistukseen lisätään viimeisimmän lääkärintarkastuksen päivämäärä. Tätä ei voida hyväksyä, koska se aiheuttaisi merkittäviä lisäkustannuksia rautatieyrityksille ja rataverkon haltijoille eikä antaisi mitään lisätakuita turvallisuuden suhteen. 5. PÄÄTELMÄ Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyllä tavalla.